
[bookmark: _Hlk131766748]AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS ADMINISTRACIJOS CENTRALIZUOTO VIDAUS AUDITO SKYRIAUS VEDĖJO PAVADUOTOJO MINDAUGO MICKAUS LAIKINO PERKĖLIMO Į KRETINGOS RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGAS“

2026 m. rugpjūčio   d.

1. Parengto sprendimo projekto tikslas ir uždaviniai.
Užtikrinti Kretingos rajono savivaldybės kontrolės ir audito tarnybos savivaldybės kontrolieriaus įstatymų nustatytų funkcijų vykdymą iki į pareigas konkurso būdu bus priimtas Savivaldybės kontrolierius. 
Laikinai perkelti Mindaugą Mickų, Kretingos rajono savivaldybės administracijos Centralizuoto vidaus audito skyriaus vedėjo pavaduotoją, į Kretingos rajono savivaldybės kontrolės ir audito tarnybos savivaldybės kontrolieriaus pareigas iki į pareigas konkurso būdu bus priimtas savivaldybės kontrolierius.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Nuo 2026 m. kovo mėnesio Kretingos rajono savivaldybės Kontrolės ir audito tarnyboje savivaldybės kontrolieriaus pareigybė yra laisva ir tarnyboje nėra kitų darbuotojų. Šiuo metu yra paskelbtas konkursas Savivaldybės kontrolieriaus pareigoms.
Lietuvos Respublikos vietos savivaldos įstatymo (toliau – VSĮ) 67 straipsnio 2 dalyje nustatyta, kad savivaldybės kontrolės ir audito tarnybai vadovauja ir už jos veiklą atsako savivaldybės kontrolierius. 
Pažymėtina, kad VSĮ nenustato, kaip organizuojama Savivaldybės kontrolės ir audito tarnybos veikla tuo atveju, kai savivaldybės kontrolieriaus pareigybė yra laisva ir tarnyboje nėra kitų darbuotojų. 
VSĮ 15 straipsnio 2 dalies 7 punkte nustatyta išimtinė savivaldybės tarybos kompetencija priimti sprendimus dėl savivaldybės kontrolieriaus priėmimo į pareigas, atleidimo ir kitų su jo statusu susijusių klausimų. Nors VSĮ tiesiogiai nenustato galimybės savivaldybės tarybai pavesti kitam asmeniui vykdyti savivaldybės kontrolieriaus funkcijas, susiklosčius neeilinei situacijai, kai savivaldybės kontrolieriaus pareigybė yra laisva, o Savivaldybės kontrolės ir audito tarnyboje nėra darbuotojų, savivaldybės taryba, vadovaudamasi Valstybės tarnybos įstatymo (toliau – VTĮ) 14 straipsnio 8 dalimi VSĮ savivaldybės tarybai įtvirtinta išimtine kompetencija priimti sprendimą dėl savivaldybės kontrolieriaus priėmimo į pareigas bei siekdama užtikrinti įstatymų nustatytų funkcijų vykdymą, galėtų apsvarstyti galimybę laikinai pavesti šias pareigas eiti kitam asmeniui iki į pareigas konkurso būdu bus priimtas savivaldybės kontrolierius.
VTĮ 14 straipsnio 8 dalyje nustatyta, kad „Į įstaigos vadovo pareigas karjeros valstybės tarnautojas gali būti perkeltas tik laikinai.“. 
VTĮ 20 straipsnio 4 dalies 1 punkte nustatyta, kad „perkeliamam ar laikinai perkeliamam į aukštesnes pareigas valstybės tarnautojui pareiginė alga nustatoma taikant ne mažiau kaip 0,12 didesnį pareiginės algos koeficientą, negu buvo jam iki perkėlimo nustatytas pareiginės algos koeficientas, ir ne mažesnį negu tai pareigybei nustatytas minimalus pareiginės algos koeficientas;“. Lietuvos Respublikos valstybės tarnybos įstatymo 2 priede savivaldybės kontrolieriaus pareiginės algos koeficiento (baziniais dydžiais ) šakutė yra 1,65–3.
	2026 m. rugpjūčio 3 d. gavus Mindaugo Mickaus, Centralizuoto vidaus audito skyriaus vedėjo pavaduotojo sutikimą, siūloma laikinai perkelti Mindaugą Mickų, Kretingos rajono savivaldybės administracijos Centralizuoto vidaus audito skyriaus vedėjo pavaduotoją, į Kretingos rajono savivaldybės kontrolės ir audito tarnybos savivaldybės kontrolieriaus pareigas iki į pareigas konkurso būdu bus priimtas Savivaldybės kontrolierius, nustatant jam pareiginės algos koeficientą (baziniais dydžiais) – 2,2. 
3. Kokių rezultatų laukiama.
Pritarus sprendimui, Kretingos rajono kontrolės ir audito tarnybos savivaldybės kontrolierius užtikrins Kontrolės ir audito tarnybos įstatymų nustatytų funkcijų vykdymą.
4. Lėšų poreikis ir šaltiniai.
Kretingos rajono savivaldybės kontrolės ir audito tarnybos biudžeto lėšos.
5. Kiti sprendimui priimti reikalingi pagrindiniai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės akto projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Bendrojo skyriaus vedėjo pavaduotoja Daiva Šleiniutė. 
Teisės ir civilinės metrikacijos skyriaus vedėja Daiva Vaikėnienė.
